விரிந்த திவலை பொதிந்த மணி விசும்பின் மீனின் மேல் விளங்க, இருந்த அமரர் கலக்கிய நாள், அமுதம் நிறைந்த பொற்கலசம் இருந்தது இடை வந்து எழுந்தது என எழுந்தது - ஆழி வெண் திங்கள். 70 வண்டு ஆய், அயன் நான்மறை பாட, மலர்ந்தது ஒரு தாமரைப் போது, பண்டு ஆலிலையின்மிசைக் கிடந்து, பாரும் நீரும், பசித்தான்போல், உண்டான் உந்திக் கடல் பூத்தது; ஓதக் கடலும், தான் வேறு ஓர் வெண் தாமரையின் மலர் பூத்தது ஒத்தது - ஆழி வெண் திங்கள். 71 புள்ளிக் குறி இட்டென ஒள் மீன் பூத்த வானம் பொலி கங்குல்